b'\n_START_ARTICLE_\nSpava\xc4\x8d (1973.)\n_START_SECTION_\nRadnja\n_START_PARAGRAPH_\nMiles Monroe (Woody Allen), jazz glazbenik i vlasnik trgovine zdravom hranom, koji \xc5\xbeivi na Manhattanu u 1973. godini kirogeni\xc4\x8dki je zamrznut bez njegova pristanka. 200 godina kasnije o\xc5\xbeivjeli su ga znanstvenici, \xc4\x8dlanovi pobunjeni\xc4\x8dkog pokreta. SAD u 22. stolje\xc4\x87u policijska su dr\xc5\xbeava kojom vlada diktator i sprovode tajni plan poznat kao "projekt Aires". Pobunjenici \xc5\xbeele iskoristi Milesa da se kao \xc5\xa1pijun infiltrira u projekt Aires, jer on je jedini \xc4\x8dlan dru\xc5\xa1tva bez poznatog biometrijskog identiteta._NEWLINE_Vlasti hvataju znanstvenike, a Miles bje\xc5\xbei skrivaju\xc4\x87i sa kao robot. Odlazi na posao kao robot batler u ku\xc4\x87i Lune Schlosser (Diane Keaton). Kad Luna odlu\xc4\x8di zamijeniti robotsku glavu s drugom "estetskijom", Miles nema izbora nego joj otkriti svoj pravi identitet. Luna je upla\xc5\xa1ena i prijeti Milesu da \xc4\x87e ga prijaviti vlastima. Miles otima Lunu i kre\xc4\x87e u razotkrivanje projekta Aires._NEWLINE_Njih dvoje se zaljubljuju, ali Miles biva zarobljen i prisiljen na ispiranje mozga. On zaboravlja tko je i postaje zadovoljan \xc4\x8dlan dru\xc5\xa1tva. U me\xc4\x91uvremenu, Luna nalazi skupinu pobunjeni\xc4\x8dkih gerilaca i pridru\xc5\xbeuje se njihovom pokretu. Pobunjenici otimaju Milesa i podvrgavaju ga obrnutom ispiranju mozga, nakon \xc4\x8dega se sjeti svoje pro\xc5\xa1losti i pridru\xc5\xbeuje njihovom cilju._NEWLINE_Miles i Luna uspje\xc5\xa1no se infiltriraju u projekt Aires. Saznaju da je vo\xc4\x91a ubijen u bomba\xc5\xa1kom napadu pobunjenika deset mjeseci ranije, a sve \xc5\xa1to je od njega ostalo je njegov nos. Nos je ostao \xc5\xbeiv, \xc4\x8dlanovi Aires projekta zamijene Milesa i Lunu za lije\xc4\x8dnike i \xc5\xbeele da oni kloniraju vo\xc4\x91u iz njegovog dragog nosa. Umjesto toga, Miles krade nos i "ubija" posljednji ostatak diktatora.\n_START_SECTION_\nProdukcija\n_START_PARAGRAPH_\nFilm je snimljen u Denveru i okolici. Vanjske snimke bolnice ra\xc4\x91ene su u Laboratoriju Nacionalnog centra za atmosferska istra\xc5\xbeivanja u Boulderu, Colorado. Skulpturna ku\xc4\x87a, djelo arhitekta Charlesa Deatona, danas je poznata kao Ku\xc4\x87a spava\xc4\x8da ili Ku\xc4\x87a lete\xc4\x87ih tanjura. Crkva religiozne znanosti u Lakewoodu pretvorena je u McDonald\'s budu\xc4\x87nosti s broja\xc4\x8dem prodanih hamburgera, koji prikazuje brojku 1 sa preko dvadeset nula._NEWLINE_Film na vi\xc5\xa1e mjesta parodira poznata djela znanstvene-fantastike, od kojih su najpoznatiji The Sleeper Awakes Herberta Georgea Wellsa i Orwellova 1984. Druga izravna parodija je uloga glumca Douglasa Raina (poznat kao glas HAL-a 9000 u filmu 2001.: Odiseja u svemiru (1968.)) kao glasa Zlog Kompjutera._NEWLINE_Najvi\xc5\xa1e od svega Spava\xc4\x8d je posveta dvojici komi\xc4\x8dara kojima se Woody Allen najvi\xc5\xa1e divi. To su Benny Hill i Bob Hope.'